jkorsvik/nowiki_second_scrape_merged huggingface dataset:
Zoran Zaev

Zoran Zaev (makedonsk: Зоран Заев, født 8. oktober 1974 i Strumica) er en makedonsk økonom og politiker som er Nord-Makedonias statsminister fra 30. august 2020. Han var også statsminister fra 31. mai 2017 til 3. januar 2020. Zaev representerer partiet Makedonias sosialdemokratiske union. Han har tidligere vært medlem av nasjonalforsamlingen og ordfører i Strumica.


== Liv og virke ==
Zaev er utdannet økonom fra St. Kyrill og St. Method-universitetet i Skopje.Zaev ble valgt til nasjonalforsamlingen for Makedonias sosialdemokratiske union i 2003. I 2005 ble han ordfører i hjembyen Strumica, et verv han hadde fram til utgangen av 2016. Han ble valgt til partileder i 2013, etter å ha sittet i partiledelsen og vært fungerende partileder fram til da. Den 31. mai 2017 ble han statsminister i en regjering bestående av sosialdemokratene og de albanske partiene Demokratisk union for integrasjon og Albanernes allianse.Zaev gikk av som statsminister 3. januar 2020. Han ble etterfulgt av Oliver Spasovski, som ble statsminister for en midlertidig regjering i påvente av nytt valg 12. april 2020. 30. august 2020 ble Zaev på nytt statsminister, også denne gang som leder for en koalisjonsregjering som omfattet det største albanske partiet, Demokratisk union for integrasjon. Ifølge koalisjonsavtalen skal Zaev overlate statsministerposten til et medlem av Demokratisk union for integrasjon 100 dager før valgperioden utløper.


== Referanser ==
Royal Corps of Signals

Royal Corps of Signals, gjerne bare kalt Royal Signals, er en våpenart i British Army som består av sambandspersonell med ansvar for å installere, vedlikeholde og operere alle typer telekommunikasjonsutstyr og IT-systemer, gi sambandsstøtte til militære sjefer og deres hovedkvarterer, og utføre elektronisk krigføring mot fiendens kommunikasjoner.Opprinnelig var ordonnanser og etterhvert telegrafbataljonen i Royal Engineers ansvarlig for samband i British Army. En royal warrant for etableringen av et Corps of Signals ble undertegnet krigsminister Winston Churchill 28. juni 1920. Seks uker senere tildelte kong Georg V tittelen Royal Corps of Signals.


== Referanser ==


== Eksterne lenker ==
(en) Royal Corps of Signals – kategori av bilder, video eller lyd på Commons
Nils Are Økland

Nils Are Økland (født 22. juni 1968) er en norsk vinskribent og restaurantanmelder. Han har vært nettredaktør for vinforum.no, og gjennom mange år bidratt med artikler til magasinet Vinforum.
Økland er utdannet cand.theol. fra Universitetet i Oslo, og har jobbet som tekstforfatter i flere reklamebyråer. Han har publisert korte prosatekster i kulturleksikonet Verden i dag. En bruksanvisning (Gyldendal, 2000) og utgitt boka Nedenunder. Australia i sol og skygge (Damm, 2005) sammen med Ingunn Økland.


== Referanser ==
Ralph Ditlef Kolnes

Ralph Ditlef Kolnes (født 20. juni 1937 i Hunan i Kina, død 19. september 2020) var en norsk prest og forfatter. Han var sønn av misjonsprest Racin Kolnes. Da Ralph Kolnes ble født, arbeidet faren for Det Norske Misjonsselskap og var stasjonert i Ningsiang i Hunan sammen med familien. 
Ralph Kolnes ble student i 1963 og cand.theol. fra Menighetsfakultetet i 1969. Etter praktikum i 1970 ble han ordinert til tjeneste som sykehusprest ved Lovisenberg sykehus i Oslo og var deretter høyskolelektor ved Diakonhjemmets høgskole.. Kolnes var også sokneprest i Uranienborg kirke i Oslo.


== Bibliografi ==
Åpenbaring og opplevelse, religionspsykologi, sakprosa, Luther (1978)
Røtter i sten, roman, Luther (1980)
Splinten og bjelken, roman, Luther (1982)
Sangen om Maja, roman, Luther (1983)
Benjamin, roman, Cappelen (1984)
Kjærlighetens asyl og religionens ofre, essays, Atheneum (1987)
Myten om det velintegrerte menneske ..., essays, Genesis (1998)
Skjulte rom : en troshistorie, om egen oppvekst, Verbum (2009)


== Referanser ==


== Kilder ==
Presentasjon av Ralph Ditlef Kolnes i Forfatterkatalogen på Forfattersentrums nettsider Arkivert 17. juni 2018 hos Wayback Machine.
Damavand

Damavand, eller Demavend, (persisk: دماوند – uttale ) er høyeste topp i Iran og Elburzfjellene. Fjellet er en potensielt aktiv stratovulkan. Varme kilder ved foten og i fjellsidene, samt fumaroler nær toppen, tyder på at magma fremdeles finnes under vulkanen. Fjellet regnes som det nest høyeste vulkanske fjellet i Asia, etter vulkangruppen i Kunlunfjellene, og er en del av Volcanic Seven Summits, fjellklatrerutfordringen for de høyeste vulkanene i verden. 
Damavand er lokalisert sentralt i Elburzfjellene, nær fjelltoppene Varārū, Sesang, Gol-e Zard og Mīānrūd. Fjellet ligger nær sørkysten av Det kaspiske hav, i Amol fylke i Mazandaran-provinsen, 66 kilometer nordøst for hovedstaden Teheran.
Damavand har en spesiell plass i persisk mytologi og folkeminne.


== Referanser ==


== Eksterne lenker ==
(en) Mount Damavand – kategori av bilder, video eller lyd på Commons 
(en) Mount Damavand – galleri av bilder, video eller lyd på Commons
Tatjana Sjtsjelkanova

Tatjana Sjtsjelkanova (russisk: Татья́на Щелка́нова; født 18. april 1937, død 24. november 2011) var en sovjetisk lengdehopper, sprinter og mangekjemper som vant bronsemedalje i lengdehopp i Sommer-OL 1964. I 1961 satte hun verdensrekord på 6,48 m og forbedret til 6,53 m i 1962 og til 6,70 m i 1964. I OL-finalen klarte hun bare 6,42 m, mens vinneren, Mary Rand, satte ny verdensrekord på 6,76 m. Sjtsjelkanova vant to EM-titler i lengdehopp, i 1962 og 1966 (innendørs).Sjtsjelkanova vant fem gull (lengdehopp i 1961, 1963 og 1965; 100 m i 1961; og femkamp i 1965) og en sølvmedalje (80 hekk i 1963) i Summer Universiade, og ti nasjonale mesterskap i lengde (1961–66), 4 × 100 m stafett (1961-63) og femkamp (1963). Etter at hun la opp, har hun vært avdelingsleder ved St. Petersburg statsuniversitet for telekommunikasjon.


== Referanser ==


== Eksterne lenker ==
(en) Tatjana Sjtsjelkanova – Olympics.com 
(en) Tatjana Sjtsjelkanova – Olympic.org 
(en) Tatjana Sjtsjelkanova – Olympedia 
(en) Tatjana Sjtsjelkanova – Sports-Reference (OL-resultater – arkivert) 
(en) Tatjana Sjtsjelkanova – Track and Field Statistics 
Tatyana Shchelkanova's obituary
Bjørg Marion Koksvik

Bjørg Marion Koksvik, også kjent som Marion Berntzen Koksvik, (født 8. april 1939) er en norsk lærer, psykolog, lyriker og romanforfatter, bosatt i Oslo.


== Bibliografi ==
Evas bok, roman (1983)
Gjestebud i fredens tid, roman (1989)
Marilyn Monroes eneste venn var en katt, roman (1995)
Elegi for Dagny Juel, lyrikk, Solum (1997)
Stjerne for en liten klode, lyrikk, Solum (1998)
Farvel århundre, lyrikk, Solum (1999)
Ode til Beethoven, lyrikk, Solum (2000)
Stilleben med Eyrydike, lyrikk, Solum (2001)
Havfruen, lyrikk, Solum (2002)
Stevnemøte med havet, lyrikk, Solum (2003)
Aforismen er et enebarn, aforismer, Solum (2004)
Et øyeblikk kan forandre verden, aforismer, Solum (2005)
Markblomster er frihetens døtre, aforismer, Solum (2006)
Både gleden og sorgen er en sommerfugl, aforismer, Solum (2007)
Solen er vår beste læremester, aforismer, Solum (2008)
Havet er klodens nervesystem, aforismer, Solum (2009)
Luften er universets åndedrett, aforismer, Solum (2010)
Høsttanker er som fugletrekk om våren, aforismer, Solum (2011)
En mor er som en trekrone over en barndom, aforismer, Solum (2012)


== Referanser ==


== Kilder ==
Presentasjon av Bjørg Marion Koksvik i Forfatterkatalogen på Forfattersentrums nettsider
Steinsvikskrenten

Steinsvikskrenten (3-97, 10–34) er en blindvei nordvest fra Steinsvikvegen (Fv179), beliggende i Steinsvik i Ytrebygda bydel, ca 10 km sør-sørvest for Bergen sentrum.
Bebyggelsen består av eneboliger (5-13,10-36, 53-97), rekkehus/ tomannsboliger (19-43) og boligblokker (3, 45-49).


== Beliggenhet ==
Steinsvikskrenten ligger i Indre Steinsvik ovenfor Steinsviken, en vik sør i Nordåsvannet, med utsikt mot Feråsen, Solheia og delvis over Nordåsvannet. 
Atkomst til Steinsvikskrenten med bil fra Steinsvikvegen (Fv179), mens det går sti til Dortledhaugen.


== Historie ==
Navnet vedtatt 1993


== Referanser ==
Anny Koksæther

Anny Koksæther (født 6. august 1963) er en norsk farmasøyt og krimforfatter, bosatt i Oslo.
Hun har arbeidet på apotek i mange år, og handlingen i hennes debutkrim Død i hver dråpe utspiller seg i et apotekmiljø.


== Bibliografi ==
Død i hver dråpe, krim, Juritzen (2012)


== Referanser ==


== Kilder ==
Presentasjon av Anny Koksæther i Forfatterkatalogen på Forfattersentrums nettsider
Jan Kokkin

Jan Kokkin (født 1957 i Kongsvinger) er en norsk kunsthistoriker og forfatter.
Kokkin er mag.art. i kunsthistorie, utdannet ved Universitetet i Oslo. Han har vært kunstkritiker for Dagens Næringsliv i årene  1992 til 2001, deretter for Morgenbladet fra 2002 til 2004.Han har vært daglig leder i Kunst på Arbeidsplassen. Kokkin har kuratert en rekke museumsutstillinger med norske kunstnere som Gerhard Munthe, Eilif Peterssen, Mathias Skeibrok og Gunnar S. Gundersen.


== Bibliografi ==
Eros i Gustav Vigelands kunst, medforfatter, sakprosa, Grøndahl Dreyer (1996)
Rodin og Norge, sakprosa, Orfeus (1998)
Eilif Peterssen. Mellom stemninger og impresjoner, sakprosa, Pax (2009)
Gerhard Munthe. En radikal stilskaper, sakprosa, Labyrinth Press, (2011)
Mathias Skeibrok. Mytologi og realisme, sakprosa, Klokkhammer forlag (2012)
Gerhard Munthe. En norsk designpioner. Arnoldsche Art Publishers (2018). Engelsk utgave Gerhard Munthe. A Norwegian Pioneer of Modernism.
Gunnar S. Gundersen. En banebrytende etterkrigsmodernist / Gunnar S. Gundersen. Norwegian Post-War Modernist. Arnoldsche Art Publishers (2020)


== Referanser ==


== Kilder ==
Presentasjon av Jan Kokkin i Forfatterkatalogen på Forfattersentrums nettsider
Maserasjon

Maserasjon, fra tysk Mazeration, til senlatin maceratio betyr «bløtlegging, oppmykning». I forbindelse med vinlaging er maserasjon, eller skinnkontakttid, en del av vinifikasjonsprosessen hvor vinen trekker ut farge fra skallet (helst til rødvin), og tannin og andre stoff fra kjerner og stilker.
Under gjæringen blir sukkeret i druene omdannet til alkohol og karbondioksid. Druemassen med kjøtt, saft, skall og steiner får trekke sammen både før, under og ofte også etter selve alkoholgjæringen. Dette kalles maserasjon og er en viktig prosess. Det er nemlig her smaksstoffene utvikles, og det trekkes ut farge og tannin fra skall og steiner. Tannin er stoffene som gir rødvin sine snerpende egenskaper .
Tenk på maserasjon som å legge en tepose i en tekopp. Jo lenger posen får ligge i vannet, jo mer smaksrik og snerpende vil den ferdige teen bli.
Andre betydninger
Ved opparbeiding av urtepreparat og andre naturmidler innebærer maserasjon at opphakkene urter m.v. ligger i bløt i vann eller andre løsemidler for å trekke ut de virksomme stoffet. Etter maserasjonen blir oftest det faste stoffet filtrert bort, og bare det flytende uttrekket blir brukt videre.
Maserasjon brukes også om fremstilling av planteuttrekk til medisinsk bruk (droge) ved hjelp av væske.


== Referanser ==
Royal Gibraltar Regiment

Royal Gibraltar Regiment er et regiment i British Army med ansvar for landmilitært forsvar av det britiske oversjøiske territoriet Gibraltar. Regimentet inngår i forbandet British Forces Gibraltar og er forlagt til Devil's Tower Camp. Det er et rent infanteriregiment.Regimentet ble dannet 30. august 1958 fra Gibraltar Defence Force, som var blitt bemannet til annen verdenskrig. Som den største militære avdelingen i Gibraltar har regimentet blant annet seremonielle oppgaver som gardister ved guvernørens residens, The Convent, og dronningens fødselsdagsparade på Grand Casemates Square. I mars 2001, og på nytt i 2012, hadde regimentet ansvar for dronningens garde ved Buckingham Palace
Regimentet rekrutterer fra Storbritannia, Irland og Samveldet.


== Referanser ==


== Eksterne lenker ==
(en) Offisielt nettsted 
(en) Royal Gibraltar Regiment – kategori av bilder, video eller lyd på Commons
You (sang med Robin Stjernberg)

«You» er en svensk elektropoplåt fra 2013, skrevet av Joakim Harestad Haukaas, Joy Deb, Linnea Deb og Robin Stjernberg. Sangen ble fremført av Stjernberg og vant svenske Melodifestivalen i 2013 og var Sveriges bidrag i Eurovision Song Contest samme år på hjemmebane i Malmö. Der endte den som nummer 14 av 26.


== Bakgrunn ==
Låten var en av deltakerne i Melodifestivalen 2013 og er komponert av Robin Stjernberg, søsknene Joy og Linnea Deb samt nordmannen Joakim Harestad Haukaas, som vant norske MGPjr i 2003 med låten «Sinnssykt gal forelsket»,  mens Joy og Linnea Deb senere var to av låtskriverne av «Heroes», som Måns Zelmerlöw senere vant Eurovision Song Contest 2015 med. Robin Stjernberg som hadde blitt nummer to i svenske Idol 2011, fremførte den i konkurransen.
«You» deltok i den fjerde delfinalen i Malmö 23. februar 2013, der den endte på tredjeplass. Sangen måtte dermed via Andra chansen i Karlstad 2. mars, og kvalifiserte seg der til finalen i Friends Arena i Stockholm lørdag 9. mars. Etter juryavstemningen ledet sangen, men endte på andreplass i telefonavstemningen. Det var likevel nok til å sikre en sammenlagtseier, like foran forhåndsfavoritten Yohio og «Heartbreak Hotel». Dette var første gang at Melodifestivalen fikk en vinner som hadde kvalifisert seg via Andra chansen. Med seieren ble «You» Sveriges bidrag til Eurovision Song Contest 2013 i Malmö.


=== Eurovision Song Contest ===
I Eurovision Song Contest 2013 var Sverige vertskap og dermed direktekvalifisert til finalen lørdag 18. mai 2013. I finalen var «You» det 16. bidraget ut på scenen av 26 deltakere. I avstemningen fikk sangen 62 poeng og endte på 14. plass. Den høyeste poengsummen kom fra Norge som ga 12 poeng.


== Utgivelse ==
«You» ble gitt ut via digital nedlastning 24. februar 2013 av Lionheart Music Group, og som CD-singel av plateselskapet M&L Records Recordings 5. mars 2013.. Det ble også gitt ut en egen pianoversjon av sangen samme år av Capitol Music Group og distribuert av Universal Music. Sangen var også med på Robin Stjernbergs album, Pieces, utgitt senere i 2013.


=== Sporliste ===
Digital nedlastning, utgitt 24. februar 2013.

CD-singel, utgitt 5. mars 2013.


== Listeplasseringer ==
«You» toppet den svenske singellisten og nådde en fjerdeplass på Svensktoppen. Etter Eurovision Song Contest gikk sangen også inn på hitlister i flere land i Europa.


== Referanser ==
Everything Is Love

Everything Is Love (skrevet med store bokstaver) er et fellesalbum av ekteparet Beyoncé og Jay-Z, som sammen utgjør "the Carters". Det ble til å begynne med lansert eksklusivt på streaming-tjenesten Tidal 16. juni 2018, uten noen forutgående kunngjøring. Albumet inneholder gjestevokalister som Quavo, Offset, Ty Dolla Sign, Pharrell, og parets datter, Blue Ivy Carter, med flere. Duoen har selv produserte albumet, sammen med en rekke samarbeidspartnere deriblant Cool & Dre, Boi-1da og Williams.
Everything Is Love mottok varierende vurderinger fra musikkanmeldere. Kommersielt debuterte den som nummer to på Billboard 200, med 123.000 «album-equivalent unit», hvorav 70.000 var albumsalg.


== Bakgrunn ==
Planer om et fellesalbum ble annonsert av Jay-Z under et intervju med New York Times i 2017, men han har senere forklart at planene ble lagt til side med en gang Beyoncés album, Lemonade, ikke var ferdig, og det fallende ekteskapet krevde sitt. Under intervjuet forteller han at de sammen brukte «kunst nesten som en terapitime» for å lage ny musikk. Rykter om et mulig samarbeidsprosjekt ble aktuelt igjen i mars 2018 når paret annonserte «On the Run II Tour» stadion turnédatoer.Plateomslaget for albumet er et bilde fra musikkvideoen til «Apeshit». Bilde er av Beyoncés to bakgrunnsdansere, der den ene ordner håret til den andre foran Leonardo da Vincis kunstverk Mona Lisa.


== Utgivelse og promotering ==

6. juni 2018 la Beyoncé og Jay-Z ut på en felles verdensturne, On the Run II Tour, som er oppfølgeren til parets forrige med samme navn (uten romertallet II). På slutten av konserten i London 16. juni 2018 annonsert Beyoncé at duoen vil utgi et samarbeids album, som ville bli utgitt samme dag. Everything Is Love ble lansert eksklusivt på streaming-tjenesten Tidal, og alle som var tilstede under konserten fikk et gratis 6-måneders prøveabonnement slik at de kunne streame albumet. Utgivelsen ble også kunngjort på artistenes respektive sosiale medier-kontoer. Samme dag ble musikkvideoen for albumets andre spor, «Apeshit» utgitt på Beyoncés offisielle YouTube-kanal. Den er regissert av Ricky Saiz og filmet på Louvre i Paris. 18. juni 2018 ble albumet tilgjengelig på andre streaming-tjenester.


== Musikk og lyrikk ==
Everything Is Love er i hovedsak et hip hop album. Albumet åpner med låten "Summer" som inneholder det bærende temaet for hele albumet, kjærligheten. Men albumet omhandler også parets livsstil og familie affærer, samt tematikken rundt forholdet deres etter vanskelighetene.


== Sporliste ==
Kreditering er hentet fra Beyoncé sin offisielle hjemmeside og Tidal.
NoterAlle sangtitlene er skrevet med store bokstaver.
"Summer" er representert med gjestevokalist Rory fra Stone Love Movement.
"Apeshit" er representert med gjestevokalistene Offset og Quavo fra Migos.
"Boss" er representert med gjestevokalist Ty Dolla Sign
"Nice" er representert med gjestevokalist Pharrell Williams


== Referanser ==


== Eksterne lenker ==
(en) Everything Is Love på Discogs 
(en) Everything Is Love på MusicBrainz 
(en) Everything Is Love på Spotify 
(en) Everything Is Love på AllMusic
Army Cyclist Corps

Army Cyclist Corps var en våpenart i British Army som besto av hjulryttere.
Frivillige hjulrytteravdelinger var blitt dannet så tidlig som 1880-årene; den første hele hjulrytteravdelingen (26th Middlesex Rifle Volunteers) ble opprettet i 1888. Hjulryttere ble brukt på periodisk basis under boerkrigen – selv om de ikke ble innsatt som organiserte kampavdelinger, viste hjulryttere seg å være uvurderlige for oppklaring og ordonnanstjeneste, ettersom de var både lettere, stillere og logistisk enklere å støtte enn hester. 
Da første verdenskrig brøt ut ble hjulrytterbataljonene satt i tjeneste ved kystforsvaret i Storbritannia. Deres rolle ble ansett å være så viktig at ingen av dem ble sendt til utlandet. I 1915 ble Army Cyclist Corps dannet som en overbygning for disse bataljonene; det ble senere utvidet til å omfatte ytterligere et dusin bataljoner skapt fra yeomanryregimenter som var blitt konvertert til hjulryttere.
De fleste hjulrytteravdelingene tjenestegjorde aldri utenfor Storbritannia, og fungerte i stedet som mannskapserstatninger for infanteribataljoner; noen ble konvertert tilbake til konvensjonelt infanteri og ble satt inn i strid, slik som Kent Cyclists (på nordvestfronten) eller 2/10th Royal Scots (i Nord-Russland).To bataljoner, 25th (County of London) Cyclist Battalion og Kent Cyclist Battalion, kjempet i den tredje anglo-afghanske krig.


== Bibliografi ==
Rinaldi, Richard A (2008). Order of Battle of the British Army 1914. Ravi Rikhye. ISBN 978-0-97760728-0. 
Westlake, Ray (1986). The Territorial Battalions, A Pictorial History, 1859–1985. Tunbridge Wells: Spellmount. 


== Referanser ==


== Eksterne lenker ==
(en) Army Cyclist Corps – kategori av bilder, video eller lyd på Commons
Vokalgruppa Fløyel

Vokalgruppa Fløyel er en norsk vokalgruppe etablert i Hønefoss i 2007. Deres konsept er historiske kabareter fra et kvinneperspektiv.
Vokalgruppa Fløyel ønsker å formidle kulturhistorie gjennom sang, musikk og dans med tidsriktige kostymer, frisyrer, rekvisitter, lysbilder, film og utstillinger. De ønsker å gi publikum vakre og humoristiske musikalske opplevelser krydret med fakta og anekdoter fra perioden.


== Medlemmer ==


=== Medlemmer per 2019 ===
Gøril Fauske
Dagny Krogness
Marit Synnøve Vestøl
Sigrid Burheim
Grethe Ghanizadeh
Kjersti Røgeberg
Wenche Kaumer
Lill Sigrid Bø Solhjem
Tine Holm-Hansen
Line Christence Mohn Gallagher
Kjersti Ryan Aasekjær
Marianne Gundhus
Anne Berit Rolid Fikerud
Ellen Guldal Miksch
Marie Gåsvik (dirigent)


=== Medlemmer per 2016 ===
Marie Gåsvik – sopran, kunstnerisk leder
Marianne Gundhus – mezzo
Gøril Fauske
Marit Synnøve Vestøl – alt


== Forestillinger ==
2012: Mens gutta var på skauen – kabaret som handlet om kvinnenes krigshistorie i Norge
2016: Fløyel i Paris – kabaret med handling lagt til Paris under La Belle Époque, og med skuespiller Minken Fosheim som gjennomgangsfigur


== Referanser ==


== Eksterne lenker ==
Fløyel - Hjemmeside
Fløyel - Facebook
Fløyel - YouTube  
Fløyel - Google+
Fløyel - Instagram
Chevrolet Orlando

Chevrolet Orlando (2011–) er en MPV bilmodell bygget av den amerikanske bilprodusenten Chevrolet siden 2011, som er det året billmodellen ble introdusert.


== Konsept ==
Orlando-konseptet var en 5-dørs, 7-seters bil basert på Chevrolet Cruze. Den inneholdt en to-tier grille, forlykter som strømmer inn i fremre fender og muskulære fender former som vikle rundt hjulene, 2,0L 4-sylindret turbodieselmotor vurdert 150 PS (110 kW, 148 hk) og 320 N⋅m (236 lb⋅ft). Det ble avduket på Paris Motor Show, og senere på North American International Auto Show.


== Galleri ==

		


== Referanser ==
Sajid Javid

Sajid Javid (født 5. desember 1969 i Rochdale i Lancashire i England) er en britisk konservativ politiker. Han har vært parlamentsmedlem siden 2010 og har hatt flere ministerposter. Han ble den første asiat og muslim som statsråd i en av de fire viktigste kabinettpostene i den britiske regjeringen da 30. april 2018 ble innenriksminister i regjeringen til statsminister Theresa May. Fra juli 2019 til februar 2020 var han finansminister i Boris Johnsons regjering. I juni 2021 ble han helse- og omsorgsminister.


== Liv og virke ==


=== Bakgrunn ===
Javid er sønn av en pakistaner som innvandret til Storbritannia i 1961. Faren arbeidet på fabrikk og som bussjåfør. Familien flyttet til Bristol, der familien drev en forretning som solgte dametøy og der Javid gikk på skole.Javid studerte statsvitenskap og økonomi ved University of Exeter. Etter studiene begynte han i bankbransjen. Javid arbeidet for Chase Manhattan Bank i New York. Deretter begynte han i Deutsche Bank, blant annet med en periode i Singapore. Han sluttet i 2009 for å satse på politikken. Alt som ung beundret han Margaret Thatcher.


=== Politisk karriere ===
Javid tilhører Det konservative parti. I 2010 vant han valgkretsen Bromsgrove i Worcestershire. Javid vant valgkretsen på nytt i 2015 og ved parlamentsvalget i 2017, da han fikk 62 % av stemmene.I 2012 fikk Javid en post som juniorminister (economic secretary) i Finansdepartementet, en post han hadde fram til han i 2013 ble financial secretary i samme departement. En kort periode fra april til juli 2014 var han likestillingsminister. I 2014 ble han også medlem av Privy Council. Fra april 2014 fram til mai 2015 var han kulturminister. Så skiftet han departement og ble minister for næringsliv, innovasjon og ferdigheter. I juli 2016 skiftet han igjen statsrådspost og ble kommunalminister.
Etter at Amber Rudd gikk av som innenriksminister etter å ha forledet Underhuset i Windrush-skandalen, etterfulgte Javid henne i Innenriksdepartementet. Javid ble dermed den første muslim til å inneha en av de fire viktigste ministerpostene i det britiske kabinettet (Great Offices of State).Javid tilhører høyresiden i det konservative partiet. I folkeavstemningen om Storbritannias EU-medlemskap i 2016 støttet han forbli-siden, men uten entusiasme, og siden har han støttet de som ønsker å forlate EU. Da Boris Johnson dannet regjering i juli 2019, ble Javid finansminister.Javid har beskrevet seg selv som ikke-praktiserende muslim. Han er kjent for sin støtte til Israel.


== Referanser ==


== Eksterne lenker ==
(en) Offisielt nettsted 
(en) Sajid Javid – kategori av bilder, video eller lyd på Commons 
(en) Sajid Javid på Internet Movie Database 
Sajid Javid på Twitter 
Sajid Javid på Twitter 
Sajid Javid på Facebook